[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000005", "text": "Teisipa\u0308eval soovitas ROK-i ta\u0308itevkomitee, et Ukrainas toimuvast so\u0303jast hoolimata saaks Venemaa ja Valgevene sportlaste osalemine rahvusvahelistel vo\u0303istlustel ja\u0308llegi teoks."}, {"text_idx": "#000006", "text": "ROK-i seisukoht on, et neutraalsete sportlastena vo\u0303iksid venelased ja valgevenelased kaasa teha. Siiski, mo\u0303ningad kitsendused pakuti va\u0308lja: mitmest sportlasest koosnevaid vo\u0303istkondi vo\u0303istlusareenile mitte kutsuda, ja\u0308tta ko\u0303rvale ka sportlased, kes on seotud Venemaa vo\u0303i Valgevene so\u0303java\u0308e vo\u0303i muude riiklike julgeolekuasutustega."}, {"text_idx": "#000007", "text": "Rahvusvahelise Olu\u0308mpiakomitee presidendi Thomas Bachi o\u0308eldu alusel peab sportlaste osalemise otsustamise suhtes ja\u0308a\u0308ma ainuo\u0303igus spordiorganisatsioonidele."}, {"text_idx": "#000008", "text": "Ko\u0303ik see on tekitanud rahvusvahelises spordiringkonnas segadust pigem juurde. Reaktsioonid on erinevad. Vihastavad nii ukrainlased, neid toetavad jo\u0303ud kui ka na\u0308iteks venelased ise. Mitmed korraldajad on ROK-i so\u0303nade valguses teatanud vo\u0303istluste a\u0308raja\u0308tmisest ja Pariisi suveolu\u0308mpia aina la\u0308heneb."}, {"text_idx": "#000009", "text": "Rahvusvaheline Olu\u0308mpiakomitee ja selle president Thomas Bach u\u0308ritavad endiselt laveerida. \"Tuleb tunnistada, et nad on raskes seisus erinevatel po\u0303hjustel, mille u\u0308le vo\u0303ib spekuleerida, aga u\u0308ldiselt ajaloos on nad sellist joont u\u0308ritanud kogu aeg pidada, et sportlased ei ole su\u0308u\u0308di,\" arutles Toomla. \"Vo\u0303ib-olla, viisakalt o\u0308eldes, naiivne uskumine spordi ja poliitika lahususest. Barcelona olu\u0308mpiama\u0308ngudele lasti samasugustel tingimustel endise Jugoslaavia sportlased olu\u0308mpialipu all vo\u0303istlema. Keelatud otseselt on pa\u0308rast teist maailmaso\u0303da Saksamaa ja Jaapan ja Afganistan vist 2000. U\u0308ldiselt nad on u\u0308ritanud sportlastel vo\u0303istelda lasta.\""}, {"text_idx": "#000010", "text": "\"Teiselt poolt, Rahvusvaheline Olu\u0308mpiakomitee ei ole monotoonne vo\u0303i unitaarne na\u0308htus, seal on sees kindlasti erinevaid seisukohti ning erinevaid seisukohti on ka nende alaliitude sees ja vahel, kellele soovitused on antud. Ehk siis mo\u0303ned alaliidud, kus vo\u0303ib-olla la\u0308a\u0308nemaailma domineerimine on no\u0303rgem, vo\u0303ivad nendega kaasa minna, mo\u0303ned ja\u0308lle mitte,\" ja\u0308tkas Toomla. \"Samas, Euroopa jalgpalliliit na\u0308iteks Valgevene koondist ko\u0303rvaldanud ei ole ja alles na\u0308dalavahetusel nad siin ma\u0308ngisid kvalifikatsioonima\u0308nge. Valgevene, vo\u0303istkonnaala, oma lipu all \u2013 UEFA-l sellega probleeme pole olnud. Nii et ROK on veidikese lahtise ku\u0308na ees, mida teha ja lo\u0303puks on siin ka va\u0308ga palju ROK-i va\u0308liseid muutujaid ja mo\u0303jureid, mis lo\u0303pptulemuse otsustavad. Oluliseks saab to\u0303ena\u0308oliselt siiski, mis saab Pariisi ma\u0308ngudest, mitte see, kas mo\u0303nel MK-etapil vo\u0303i piirkondlikul vo\u0303istlusel Vene-Valgevene sportlased osalevad vo\u0303i mitte.\""}, {"text_idx": "#000011", "text": "\"Praegu on tegemist ulatusliku vallutusso\u0303jaga, kus silmana\u0308htavalt terroriseeritakse tsiviilelanikkonda ja on la\u0308bi viidud to\u0303siseid so\u0303jakuritegusid, mida ilmestab ka Vene presidendi kahtlustatavaks kuulutamine rahvusvahelise kriminaalkohtu poolt. Ehk siis mastaabid on praegu va\u0308ga-va\u0308ga erinevad.\""}, {"text_idx": "#000012", "text": "Mida ROK kasutab u\u0308he sellise hoovana, et oma agendat peale suruda, on siis U\u0308RO juhis vo\u0303i U\u0308RO seisukoht, et venelased ja valgevenelased tuleks rahvusvahelisele spordiareenile tagasi lubada seoses inimo\u0303igustega ja teiselt poolt vastuargument puudutab siis seda, mis on seotud ukrainlaste o\u0303igustega. Kuidas hinnata, kui tugevatel jalgadel ROK-i argumentatsioon seisab? \"Ko\u0303igepealt tuleb siin selgeks teha, see ei ole U\u0308RO seisukoht. See ei ole isegi U\u0308RO inimo\u0303iguste no\u0303ukogu seisukoht, mille eri raporto\u0308o\u0308rid need kaks inimest olid, kes selle seisukoha va\u0308lja ka\u0308isid,\" selgitas Toomla. \"Nad on inimo\u0303iguste no\u0303ukoguga seotud, aga iseseisvalt. Nad ei ole palgal, nad saavad vabatahtlikul alusel selle U\u0308RO inimo\u0303iguste no\u0303ukogu tellimusel avaldavad arvamust U\u0308RO no\u0303ukogule. Selles ta\u0308henduses see kindlasti ei ole U\u0308RO ametlik seisukoht. Ning nii palju, kui mina aru sain, nad ei esinenud seal ka oma selles U\u0308RO funktsioonis, vaid nad andsid no\u0303u Rahvusvahelisele Olu\u0308mpiakomiteele ja see, et nad olid U\u0308RO raporto\u0308o\u0308rid, see oli lihtsalt... juhus on muidugi vale vasta o\u0308elda, aga see ei tulnud nende ametikohast vo\u0303i sellest seosest U\u0308RO-ga. Ehk siis pigem see raporto\u0308o\u0308r on praegu tiitel, mis nende seisukohti vo\u0303imendab, mitte otseselt U\u0308RO seisukoht.\""}, {"text_idx": "#000013", "text": "\"Kuidas see mo\u0303ju avaldab? Kindlasti viidatakse sellele. Olu\u0308mpiakomitee on sellele viidanud, Vene olu\u0308mpiakomitee on sellele viidanud, ma ei ma\u0308leta, kas ka Dmitri Peskov sellele viitas, aga so\u0303na ta sellel teemal kuidagi vo\u0303ttis. Selliseks va\u0308ljapa\u0308a\u0308suks vo\u0303i o\u0303leko\u0303rreks na\u0308ikse see asi muutuvat ku\u0308ll. Aga jah, ta ei ole U\u0308RO ametlik seisukoht ja kui palju seda arvesse vo\u0303tta, see on nu\u0308u\u0308d ja\u0308lle iseku\u0308simus,\" lisas Toomla."}, {"text_idx": "#000014", "text": "U\u0308ks vaatepunkt praegusele olukorrale on see, et maailmas ka\u0308ib teisigi so\u0303jalisi konflikte, aga nendes osalevad riigid olu\u0308mpialiikumisest justkui va\u0308lja to\u0303rjutud ei ole. Kui hinnata, siis kas saab o\u0308elda, kui palju on selliseid konflikte praegu maailmas, mis laias laastus vo\u0303i suurusja\u0308rgus kannatavad vo\u0303ib-olla vo\u0303rdluse va\u0308lja Ukrainas toimuva agressiooniga ja milles osalevad riigid ei ole rahvusvahelisest spordielust va\u0308lja to\u0303rjutud?"}, {"text_idx": "#000016", "text": "\"U\u0308ks neist eriraporto\u0308o\u0308ridest olla ka vihjanud, et aga ameeriklased 2004 said Ateenasse, kuigi 2003 alustasid illegaalset so\u0303da. Mis on ka to\u0303si, aga Iraagist ei tahetud teha 51. osariiki, see kindlasti ei olnud annekteerimisso\u0303da ja teiselt poolt ameeriklaste toime pandud so\u0303jakuriteod vo\u0303i rikkumised, mis seal tehti, lahendati Ameerika enda poolt a\u0308ra ja kindlasti nad ei olnud massilised vo\u0303i su\u0308steemsed,\" meenutas Toomla. \"Praegu on tegemist ulatusliku vallutusso\u0303jaga, kus silmana\u0308htavalt terroriseeritakse tsiviilelanikkonda ja on la\u0308bi viidud to\u0303siseid so\u0303jakuritegusid, mida ilmestab ka Vene presidendi kahtlustatavaks kuulutamine rahvusvahelise kriminaalkohtu poolt. Ehk siis mastaabid on praegu va\u0308ga-va\u0308ga erinevad.\""}, {"text_idx": "#000017", "text": "Mida arvata boikoti vo\u0303imalusest? Esiteks, kui realistlik see u\u0308ldse tundub ja teiseks, milline sisuline mo\u0303ju sellel vo\u0303iks olla ehk kes selle la\u0308bi tegelikult ikkagi kahju kannab? \"Boikotti saaks vo\u0303i tahaks pigem teha, seda on va\u0308ljendanud siin mo\u0303ned poliitikud Ukrainast kindlasti, aga ka Poolast na\u0308iteks. Kes boikoteeriksid, oleks la\u0308a\u0308neliitlased, eeska\u0308tt Hiinal to\u0303ena\u0308oliselt ei oleks sellest sooja ega ku\u0308lma,\" mo\u0303tiskles Toomla. \"Mis tekitab kaks probleemi, millest u\u0308ks oleks ta\u0308itsa koomiline \u2013 esimest korda oleks ohus, et korraldajamaa boikoteerib olu\u0308mpiat, Pariisis see toimub. See seab ka teistele vo\u0303imalikele boikoteerijatele va\u0308ikesed piirid, see ko\u0303laks nagu ka Prantsusmaa karistamine natukene, mida Ameerika, britid, meie siin kindlasti teha ei taha \u2013 rikkuda a\u0308ra Pariisi spordipidu.\""}, {"text_idx": "#000018", "text": "\"Kes sellest vo\u0303idaks vo\u0303i kaotaks \u2013 sportlased, ilmselgelt,\" lisas Toomla. \"Kindlasti ka sponsorid, kes vo\u0303ivad olla selline huvitav jokker kogu selles ma\u0308ngus. Vo\u0303idaks vo\u0303ib-olla niisugune abstraktne o\u0303iglus natukene. Et a\u0308rge ikka pa\u0308ris ko\u0303ike tehke.\""}, {"text_idx": "#000019", "text": "\"Samas annab teha ka teistpidi piiranguid ehk siis mitte lihtsalt lasta sportlasi Schengeni viisaruumi ja kogu lugu. Vo\u0303ite osaleda neutraalse lipu all, aga kohale paraku ei saa.\""}, {"text_idx": "#000020", "text": "Ehk me vo\u0303ime o\u0308elda, et see on kingitus praegu teatud mo\u0303ttes, et ja\u0308rgmine olu\u0308mpia toimub Pariisis, mitte na\u0308iteks kuskil Kasahstanis? \"Jah, kingitus igas mo\u0303ttes tegelikult. Olu\u0308mpiama\u0308ngud vo\u0303iksidki pigem toimuda Pariisis,\" muigas Toomla. \"Aga jah, ma arvan, et sellel on va\u0308ike kaitsekilbi mo\u0303ju ku\u0308ll. Samas annab teha ka teistpidi piiranguid ehk siis mitte lihtsalt lasta sportlasi Schengeni viisaruumi ja kogu lugu. Vo\u0303ite osaleda neutraalse lipu all, aga kohale paraku ei saa.\""}, {"text_idx": "#000021", "text": "Kuidas tundub, et vo\u0303ib-olla oleme olukorras, kus rahvusvaheline spordiva\u0308li pa\u0308rast teist maailmaso\u0303da ei olegi kunagi olnud nii killustunud kui praegu? \"Killustunud, jah. Mitmeks tu\u0308kiks, on ku\u0308simus,\" analu\u0308u\u0308sis Toomla. \"Ko\u0303ik me kujutame ette ja teame ku\u0308lma so\u0303ja aegseid spordisu\u0308ndmusi ja seal oli seal killustumus kaheks ku\u0308llaltki selgelt na\u0308ha ja kulmineerus siis Moskva ja Los Angelese olu\u0308mpiama\u0308ngudega. Ma ei u\u0308tleks, et praegu see killustumine on kuidagi tugevam, sest leere on endiselt kaks, pluss siis riigid vo\u0303i olu\u0308mpiakomiteed, kellel ei ole va\u0308ga selget seisukohta vo\u0303i on u\u0308ksko\u0303ik.\""}, {"text_idx": "#000022", "text": "\"Mis eristab, on see, et praegu on u\u0308ks pool ma\u0308rgatavalt tugevam. No\u0303ukogude Liit ja Ameerika U\u0308hendriigid na\u0308isid va\u0308hemalt ku\u0308llaltki sellised vo\u0303rdsed vaenlased. Ja seeto\u0303ttu nad said mobiliseerida liitlasi ja teisi riike. Praegu Venemaal seda vo\u0303imekust kindlasti ei ole,\" hindas Toomla. \"Kui Vene sportlasi ei lubata olu\u0308mpiama\u0308ngudele, siis sealtpoolt erilist boikotti ma ku\u0308ll ei na\u0308e, et Hiina vo\u0303i... okei, Eritrea vo\u0303i Po\u0303hja-Korea vo\u0303ib-olla to\u0303esti ei tule, aga see to\u0303ena\u0308oliselt spordi mo\u0303ttes ei ole ka teab mis kaotus. Venemaa kindlasti ei suuda sellist jo\u0303udu mobiliseerida. See vo\u0303ib-olla on erinevus, mis silma paistab praegu.\""}, {"text_idx": "#000023", "text": "Ehk et isegi kui rahvusvahelistes alaliitudes lo\u0303ppevad selleteemalised ha\u0308a\u0308letused na\u0308iteks 30-70 suhtena nende kahjuks, kes tahaksid venelaste ja valgevenelaste ko\u0303rvaleja\u0308tmist ka neutraalsete sportlastena, siis politoloogina pigem hindad, et jo\u0303uo\u0303lg selles ku\u0308simuses on Euroopa vo\u0303i la\u0308a\u0308neriikide poolel? \"Jah, sest sealt tuleb rohkem tipptasemel sportlasi eeska\u0308tt, mis on va\u0308ljendunud ka juba nendes mo\u0303ningates sportlaste va\u0308ljau\u0308tlemistes. Na\u0308iteks see vehklemisliidu otsus. Ja teiselt poolt raha ehk siis enamik olu\u0308mpiakomitee sponsoritest on siiski Ameerika pa\u0308ritolu ettevo\u0303tted vo\u0303i la\u0308a\u0308ne pa\u0308ritolu ettevo\u0303tted ning nad vo\u0303ib-olla ka ei taha enam sellise supi sees olla,\" arvas Toomla."}, {"text_idx": "#000024", "text": "\"Mida ei ole praegu eriti na\u0308ha, aga mis vo\u0303iks olulist mo\u0303ju omada, on olu\u0308mpia suursponsorid. U\u0308helt poolt, mida nad ise teevad vo\u0303i kuidas nad oma avalikku na\u0308gu kaitsta tahavad ja teiselt poolt, mida la\u0308a\u0308neriigid valitsuste na\u0308ol teha vo\u0303ivad.\""}, {"text_idx": "#000025", "text": "Praegu tehakse hirmsat moodi kisa ja ROK u\u0308ritab, mis ta u\u0308ritab, aga igasugune loogika u\u0308tleb seda, et lo\u0303ppude lo\u0303puks ikkagi ROK on sunnitud tunnistama oma kaotust? \"Eks ta kombib veidi seda piiri, kaugele la\u0308a\u0308s la\u0308heb vo\u0303i kaugele ta lubab,\" mo\u0303tiskles Toomla. \"Ja nagu o\u0308eldud, mingites kohtades lubatakse seda mitte ainult neutraalse lipu all, vaid tennises ta\u0308itsa lihtsalt niisama. Vo\u0303i siis see sama Valgevene jalgpallimeeskond. Eks ROK vaatab ja teeb ise ka mingisuguseid kulu- ja tuluanalu\u0308u\u0308sid, et mida teha vo\u0303ib. Mida ei ole praegu eriti na\u0308ha, aga mis vo\u0303iks olulist mo\u0303ju omada, on olu\u0308mpia suursponsorid. U\u0308helt poolt, mida nad ise teevad vo\u0303i kuidas nad oma avalikku na\u0308gu kaitsta tahavad ja teiselt poolt, mida la\u0308a\u0308neriigid valitsuste na\u0308ol teha vo\u0303ivad, kui suhted ikka va\u0308ga ka\u0308est a\u0308ra la\u0308hevad.\""}, {"text_idx": "#000026", "text": "Rahvusvaheline olu\u0308mpiakomitee kehastab sellist ko\u0303iketeadvat ja ko\u0303igest hoolivat maailmakorda ilmestavat organisatsiooni, aga paratamatult tekib sisimas ku\u0308simus, et vo\u0303ib-olla neil on veel mingi asi ajada kogu selle poliitikaga, mida nad siin nu\u0308u\u0308d on u\u0308ritanud realiseerida. Mis need ROK-i motiivid ikkagi vo\u0303ivad olla, et nad va\u0308ga selgelt on vo\u0303tnud siin oma seisukoha? \"Kindlasti on seal mingi annus seda sport kui rahuedendaja, sport sildade ehitajana, oleme olu\u0308mpiarahu, oleme ko\u0303ik kenasti koos \u2013 sellist idealismi,\" arvas Toomla. \"Teisest ku\u0308ljest vo\u0303ib see idealism olla ku\u0308llaltki ku\u0308u\u0308niline, sest sellel sajandil eeska\u0308tt on rahvusvahelised spordijuhid ka kohtupinki jo\u0303udnud ja erinevad spekulatsioonid kellelegi seotusest suuremate ja va\u0308gevamate eeska\u0308tt diktaatoritega on ko\u0303lapinda leidnud. Va\u0308idetakse, et Thomas Bachi esimene o\u0303nnitleja, kui ta ROK-i presidendiks valiti, oli Vladimir Putin. See peab ja\u0308a\u0308ma lo\u0303puks eeldatavasti FBI teha, teist sellist suuremat jo\u0303udu, kes selle va\u0308lja urgitseks, ei paista.\""}, {"text_idx": "#000027", "text": "\"Aga siin vo\u0303ib mingisuguseid probleeme olla. Eriti u\u0308hes huvitavas valguses, et Ameerika U\u0308hendriigid 2021. aasta su\u0308gisel vo\u0303tsid vastu korruptsiooni ohjamise strateegia. Esimest korda on niisugune rahvusvaheline korruptsioon U\u0308hendriikide ametlikus va\u0308lispoliitikas ohuks, millega tuleb u\u0308lemaailmselt tegeleda ning diktatuurid to\u0308o\u0308tavadki korruptiivselt, po\u0303himo\u0303tteliselt mittekorruptiivset diktatuuri on harukordselt keeruline ette kujutada,\" ja\u0308tkas Toomla. \"Ja see vo\u0303ib panna olu\u0308mpiakomitee ka natukene hammasrataste vahele ja ka taas need mainitud sponsorid.\""}, {"text_idx": "#000029", "text": "Bach loodab, et venelased ja valgevenelased saavad olu\u0308mpial vo\u0303istelda"}, {"text_idx": "#000030", "text": "Vene sportlased siiski ei pa\u0308a\u0308se Aasia ma\u0308ngudele olu\u0308mpiapunkte koguma"}, {"text_idx": "#000031", "text": "FIS arutab venelaste vo\u0303imalikku tagasilubamist mai lo\u0303pus"}, {"text_idx": "#000032", "text": "Agressorriikide uisutajate osas tehakse otsus mo\u0303ne kuu pa\u0308rast"}, {"text_idx": "#000035", "text": "Poola lubab Venemaa sportlastel vo\u0303istelda juhul, kui so\u0303da mo\u0303istetakse hukka"}, {"text_idx": "#000036", "text": "Ukraina ei lase oma sportlasi venelastega samadele vo\u0303istlustele"}, {"text_idx": "#000037", "text": "ROK-i esindaja suukorvistas Johanna Taliha\u0308rma: see oli kogu ko\u0303ne ko\u0303ige mo\u0303jusam hetk"}, {"text_idx": "#000038", "text": "ROK-i president mo\u0303istis hukka Vene sportlaste naasmist kritiseerivad riigid"}, {"text_idx": "#000039", "text": "Vene olu\u0308mpiakuld: usun, et keegi ei alistu ROK-i soovitustele"}, {"text_idx": "#000040", "text": "Klo\u0303ts\u030cko: ROK-i president teenib Venemaa huve"}, {"text_idx": "#000041", "text": "Kreml peab ROK-i va\u0308rskeid suuniseid diskrimineerivaks"}, {"text_idx": "#000042", "text": "Vene olu\u0308mpiajuht: neutraalne staatus on sportlaste inimo\u0303iguste rikkumine"}, {"text_idx": "#000043", "text": "Sukles: sportlaste seisukohad on spordipoliitikas suurima osakaaluga"}, {"text_idx": "#000045", "text": "Viktoria Martsinkevits\u030c vo\u0303itis Riias bikiinifitnessi absoluutarvestuse"}, {"text_idx": "#000046", "text": "Pa\u0308rnu Vapruse kapten ta\u0308navu enam va\u0308ljakule ei tule"}, {"text_idx": "#000047", "text": "Medalita ja\u0308a\u0308nud mitmevo\u0303istleja su\u0308u\u0308distas konkurenti transsoolisuses"}, {"text_idx": "#000048", "text": "Venemaa sportlased vo\u0303ivad paraolu\u0308mpialt siiski ko\u0303rvale ja\u0308a\u0308da"}, {"text_idx": "#000053", "text": "Kullama\u0308e: sellise ma\u0308ngupildi nimel me trenni ei tee"}, {"text_idx": "#000054", "text": "ETV spordi lu\u0308hiuudised 3. oktoobril"}, {"text_idx": "#000055", "text": "Eesti on vo\u0303tnud kettagolfis pioneeri rolli"}, {"text_idx": "#000056", "text": "Korvpalliliidu peasekreta\u0308r: mo\u0303lemad osapooled tunnistasid mo\u0308o\u0308dara\u0308a\u0308kimisi ja eksimusi"}, {"text_idx": "#000057", "text": "Plaser maadluse hetkeolukorrast: lihtsatest oludest tipptegijaid ei su\u0308nni"}, {"text_idx": "#000058", "text": "Nabi lohutusringi mats\u030cist: mulle ei antud vo\u0303rdset vo\u0303imalust"}, {"text_idx": "#000059", "text": "Miks ku\u0308mnevo\u0303istlus Eesti sportlastele ja publikule meeldib?"}, {"text_idx": "#000061", "text": "Peep Pahvi tagasitulek lo\u0303ppes kaotusega"}, {"text_idx": "#000062", "text": "DirtFish: Ta\u0308nak liitub taas Hyundaiga"}, {"text_idx": "#000066", "text": "Vale pu\u0308ksipaar viis maailma snuukritipu kohe kaotusseisu"}, {"text_idx": "#000067", "text": "Skandaal Rootsi spordis: jalgpallijuht ha\u0308a\u0308letas venelaste naasmise poolt"}, {"text_idx": "#000068", "text": "Kreeka korvpallilegend sai rahvuskoondise peatreeneriks"}, {"text_idx": "#000069", "text": "Ha\u0308berli koosseisust: ma\u0308ngija vanus ei loe, ku\u0308simus on vaid kvaliteedis"}, {"text_idx": "#000072", "text": "Eesti meistriliiga parim va\u0308ravaku\u0308tt: tuleb juurde panna, kui tahad kuskile jo\u0303uda"}, {"text_idx": "#000073", "text": "Mihkel Varblane vo\u0303itis Austrias esimese karika"}, {"text_idx": "#000075", "text": "Eestlased jo\u0303udsid veteranide trekiso\u0303idu MM-il esikuuikusse"}, {"text_idx": "#000077", "text": "Eesti naismaletajad naasevad Euroopa meistrivo\u0303istlustelt kolme medaliga"}]